Top of Form

**R193 - Recomandarea 193 privind promovarea cooperativelor**

**Adoptată la Geneva, în cea de a 90a sesiune CIT**

**(20 iunie 2002)**

**Preambul**

Conferința generală a Organizației Internaționale a Muncii,

Convocată la Geneva de Consiliul de Administrație al Biroului Internațional al Muncii și reunită pe 3 iunie 2002, în cea de a 90-a sa sesiune;

Recunoscând importanța cooperativelor în crearea de locuri de muncă, mobilizarea resurselor și stimularea investițiilor, precum și contribuția lor la economie;

Recunoscând că întreprinderile cooperative, sub diferitele lor forme, promovează cea mai completă participare la dezvoltarea economică și socială a întregii populații;

Recunoscând că mondializarea este pentru cooperative sursă de presiuni, probleme, provocări și oportunități noi și diferite și că, pentru a favoriza o repartizare mai echitabilă a avantajelor mondializării la nivel național și internațional, se impun forme mai puternice de solidaritate umană;

Luând act de Declarația OIM referitoare la principiile și drepturile fundamentale la muncă, adoptată de Conferința Internațională a Muncii în cea de a 90-a sa sesiune (1998);

Luând act de drepturile și principiile înscrise în convențiile și recomandările internaționale privind munca, în special convenția privind munca forțată, 1930; convenția privind libertatea sindicală și protecția dreptului sindical, 1948; convenția privind dreptul de organizare și negociere colectivă, 1949; convenția privind egalitatea remunerării, 1951; convenția care privește securitatea socială (norma minimă), 1952; convenția privind abolirea muncii forțate, 1957; convenția privind discriminarea (în muncă și profesie), 1958; convenția privind politica de ocupare a forței de muncă, 1964; convenția privind vârsta minimă, 1973; convenția și recomandarea privind organizațiile de lucrători rurali, 1975; convenția și recomandarea privind punerea în valoare a resurselor umane, 1975; recomandarea privind politica de ocupare a forței de muncă (dispoziții complementare), 1984; recomandarea privind crearea de locuri de muncă în întreprinderile mici și mijlocii, 1998; și convenția privind cele mai rele forme de muncă pentru copii, 1999;

Amintind principiul înscris în Declarația de la Philadelphia conform căruia "munca nu este o marfă";

Amintind că aplicarea în practică a muncii decente pentru lucrători, acolo unde se găsesc, este un obiectiv primar al Organizației Internaționale a Muncii;

După ce a decis să adopte diverse propuneri referitoare la promovarea cooperativelor, fapt care constituie cel de-al patrulea punct pe ordinea de zi a sesiunii;

După care a decis ca aceste propuneri să ia forma unei recomandări,

adoptă, în 20 iunie 2002, recomandarea de mai jos, care va fi denumită Recomandare privind promovarea cooperativelor, 2002.

**I. CÂMP DE APLICARE, DEFINIȚIE ȘI OBIECTIVE**

1. 1. Este recunoscut faptul că întreprinderile cooperative operează în toate sectoarele economiei. Prezenta recomandare se aplică tuturor categoriilor și formelor de cooperative.
2. 2. La sfârșitul prezentei recomandări, termenul "cooperativă" desemnează o asociație autonomă de persoane voluntar reunite pentru a-și satisface aspirațiile și nevoile economice, sociale și culturale comune prin intermediul unei întreprinderi a cărei proprietate este colectivă și în care puterea este exercitată în mod democratic.
3. 3. Promovarea și consolidarea identității cooperativelor ar trebui încurajată pe baza:
   * (a) valorilor cooperatiste, adică întrajutorarea, responsabilitatea personală, democrația, egalitatea, echitatea, solidaritatea precum și o etică bazată pe onestitate, transparență, responsabilitate socială și altruism;
   * (b) principiilor cooperatiste, așa cum au fost ele stabilite de mișcarea cooperatistă internațională și descrise în anexă la prezenta. Aceste principii sunt următoarele: adeziune voluntară și deschisă tuturor, puterea democratică exercitată de membri, participarea economică a membrilor, autonomia și independența, educația, formarea și informarea, cooperarea între cooperative și angajamentul către comunitate.
4. 4. Ar trebui adoptate măsuri pentru promovarea potențialului cooperativelor în toate țările, indiferent de nivelul lor de dezvoltare, pentru a le ajuta, pe ele și membrii lor să:
   * (a) creeze și dezvolte activități generatoare de venituri și locuri de muncă decente și durabile;
   * (b) pună în valoare resursele umane și să dezvolte cunoașterea valorilor, avantajelor și binefacerilor mișcării cooperatiste prin intermediul educației și al formării;
   * (c) dezvolte potențialul lor economic, inclusiv capacitatea lor de a întreprinde și aptitudinile lor de gestiune;
   * (d) consolideze competitivitatea și accesul pe piețe și la finanțări instituționale;
   * (e) crească gradul de economie și investiții;
   * (f) amelioreze binele social și economic, ținând cont de necesitatea de a suprima orice formă de discriminare;
   * (g) contribuie la dezvoltarea umană durabilă;
   * (h) creeze și dezvolte un anumit sector al economiei, viabil și dinamic, format din cooperative, care răspund nevoilor sociale și economice ale colectivității.
5. 5. Ar trebui încurajată adoptarea de măsuri specifice care permit cooperativelor, ca întreprinderi și organizații inspirate de spiritul solidarității, să răspundă nevoilor membrilor lor și ale societății, inclusiv celor ale grupurilor defavorizate pentru a le insera în societate.

**II. CADRUL POLITIC ȘI ROLUL GUVERNELOR**

1. 6. Echilibrul unei societăți cere să existe sectoare public și privat puternice, precum și un sector cooperatist puternic, mutualist și alte organizații sociale și neguvernamentale. În acest context guvernele ar trebui să pună în aplicare o politică și un cadru juridic favorabil, conforme cu natura și funcția cooperativelor și fondate pe valorile și principiile cooperatiste enunțate în paragraful 3, vizând:
   * (a) stabilirea unui cadru instituțional care să permită, pe cât posibil, o înregistrare a cooperativelor rapidă, simplă, puțin costisitoare și eficientă;
   * (b) promovarea de politici având ca scop a permite constituirea de rezerve corespunzătoare, din care cel puțin o parte ar putea fi indivizibilă, și fonduri de solidaritate în cadrul cooperativelor;
   * (c) prevederea adoptării de măsuri de supraveghere a cooperativelor în condiții adaptate la natura și funcțiile lor, care le respectă autonomia, care să fie conforme cu legislația și practica națională și să nu fie mai puțin favorabile decât cele aplicabile altor forme de întreprindere și de organizare socială;
   * (d) facilitarea adeziunii cooperativelor la structuri cooperative care răspund nevoilor membrilor cooperativelor;
   * (e) încurajarea dezvoltării de cooperative ca întreprinderi autonome și autogestionate, mai ales acolo unde ele au de jucat un rol important sau furnizează servicii pe care nu le oferă alți prestatori.
2. 7.
   * (1) Promovarea cooperativelor fondate pe valorile și principiile enunțate la paragraful 3 ar trebui să fie considerată ca unul dintre pilonii dezvoltării economice și sociale naționale și internaționale.
   * (2) Cooperativele ar trebui să beneficieze de condiții conforme cu legislația și practica naționale, care să nu fie mai puțin favorabile ca cele de care beneficiază celelalte forme de întreprindere și organizare socială. Guvernele ar trebui să ia, dacă este cazul, măsuri de sprijin în favoarea activităților cooperativelor care privesc anumite obiective ale politicilor sociale și publice cum ar fi promovarea ocupării forței de muncă sau punerea în practică a unor activități care se adresează grupurilor sau regiunilor defavorizate. Aceste măsuri ar putea include, între altele și pe cât posibil, avantaje fiscale, împrumuturi, donații, facilități de acces la programe pentru lucrări publice și dispoziții speciale în materie de achiziții publice.
   * (3) O atenție specială ar trebui acordată creșterii participării femeilor la toate nivelurile mișcării cooperatiste, în special la nivelul gestiunii și al conducerii.
3. 8.
   * (1) Politicile naționale ar trebui, mai ales, să:
     + (a) promoveze normele fundamentale pentru muncă ale OIM și Declarația OIM referitoare la principiile și drepturile fundamentale ale muncii pentru toți lucrătorii din cooperative fără nici un fel de distincție;
     + (b) facă astfel încât cooperativele să nu poată fi create sau utilizate în scopul sustragerii de la legislația muncii și să nu servească la stabilirea de relații de muncă ascunse, să lupte contra pseudo-cooperativelor care violează drepturile lucrătorilor, veghind ca dreptul muncii să fie aplicat în toate întreprinderile;
     + (c) promoveze egalitatea de sexe în cooperative și în activitățile lor;
     + (d) promoveze măsuri vizând garantarea că în materie de muncă cooperativele urmeză cele mai bune practici, inclusiv accesul la informații pertinente;
     + (e) dezvolte competențele tehnice și profesionale, capacitățile de a întreprinde și gestiona, cunoașterea potențialului economic și competențele generale în materie de politică economică și socială ale membrilor, lucrătorilor și gestionarilor și să amelioreze accesul lor la tehnologiile informației și comunicării;
     + (f) promoveze învățarea principiilor și practicilor cooperatiste și formarea în acest domeniu, la toate nivelele corespunzătoare sistemelor naționale de educație și formare și în ansamblul societății;
     + (g) promoveze adoptarea de măsuri relative la securitate și sănătate la locul de muncă;
     + (h) asigure formarea și alte forme de asistență pentru a ameliora nivelul de productivitate și competitivitate ale cooperativelor și calitatea bunurilor și serviciilor pe care ele le produc;
     + (i) faciliteze accesul cooperativelor la credit;
     + (j) faciliteze accesul cooperativelor pe piețe;
     + (k) promoveze difuzarea de informații despre cooperative;
     + (l) amelioreze statisticile naționale privind cooperativele în vederea utilizării lor pentru elaborarea și punerea în practică a politicilor de dezvoltare.
   * (2) Aceste politici ar trebui:
     + (a) să descentralizeze definirea și punerea în practică de politici și reglementări privind cooperativele transferându-le, dacă este cazul, la nivel regional și local;
     + (b) să definească obligațiile juridice ale cooperativelor în domenii cum ar fi înregistrarea, auditul financiar și social, precum și obținerea de autorizații;
     + (c) să promoveze bunele practici de guvernanță în cooperative.
4. 9. Guvernele ar trebui să promoveze rolul important al cooperativelor în transformarea activităților care nu sunt adesea decât activități de supraviețuire marginale (adesea denumite "economie informală") într-o activitate care beneficiază de o protecție juridică și care se integrează deplin în viața economică.

**III. PUNEREA ÎN PRACTICĂ A POLITICILOR PUBLICE DE PROMOVARE A COOPERATIVELOR**

1. 10.
   * (1) Statele Membre ar trebui să adopte o legislație și reglementări specifice privind cooperativele, bazate pe valorile și principiile cooperatiste enunțate la paragraful 3 și să revizuiască această legislație și aceste reglementări atunci când este cazul.
   * (2) Guvernele ar trebui să consulte organizațiile cooperative, precum și organizațiile de angajatori și lucrători interesate privind elaborarea și revizuirea legislației, politicilor și reglementărilor aplicabile cooperativelor.
2. 11.
   * (1) Guvernele ar trebui să faciliteze accesul cooperativelor la servicii de sprijin în vederea consolidării și ameliorării viabilității lor economice și capacității lor de a crea locuri de muncă și de a genera venituri.
   * (2) Atunci când acest lucru este posibil, aceste servicii ar trebui să includă cele ce urmează:
     + (a) programe de punere în valoare a resurselor umane;
     + (b) cercetare și consiliere în gestiune;
     + (c) acces la finanțare și investiții;
     + (d) contabilitate și audit;
     + (e) informare în materie de gestiune;
     + (f) informare și relații publice;
     + (g) consiliere privind tehnologiile și inovațiile;
     + (h) consiliere juridică și fiscală;
     + (i) servicii de sprijin pentru comercializare;
     + (j) alte servicii de sprijin dacă este cazul.
   * (3) Guvernele ar trebui să faciliteze punerea în aplicare a acestor servicii de sprijin. Cooperativele și organizațiile lor ar trebui să fie încurajate să participe la organizarea și gestiunea acestor servicii și, atunci când acest lucru este posibil și corespunzător, să le finanțeze.
   * (4) Guvernele ar trebui să recunoască rolul cooperativelor și al organizaților lor în dezvoltarea de instrumente potrivite destinate să creeze și să colsolideze cooperativele la nivel local și național.
3. 12. Guvernele ar trebui să adopte, dacă este cazul, măsuri pentru a facilita accesul cooperativelor la finanțarea investițiilor lor și la credit. Aceste măsuri ar trebui, mai ales, să:
   * (a) permită accesul la împrumuturi și alte surse de finanțare;
   * (b) simplifice procedurile administrative, remedieze la orice nivel inadecvat capitalurile cooperativelor și să diminueze costurile tranzacțiilor de credit;
   * (c) favorizeze un sistem autonom de finanțare a cooperativelor, inclusiv cooperativele de economie și de credit, băncile cooperative și cooperativele de asigurări;
   * (d) prevadă dispoziții speciale pentru grupuri defavorizate.
4. 13. Pentru promovarea mișcării cooperatiste, guvernele ar trebui să încurajeze condițiile care favorizează dezvoltarea de legături tehnice, comerciale și financiare între toate formele de cooperative pentru a facilita schimburile de experiențe și partajarea riscurilor și beneficiilor.

**IV. ROLUL ORGANIZAȚIILOR DE ANGAJATORI ȘI LUCRĂTORI ȘI AL ORGANIZAȚIILOR COOPERATISTE ȘI RELAȚIILE DINTRE ELE**

1. 14. Organizațiile de angajatori și lucrători, recunoscând importanța cooperativelor în realizarea obiectivelor de dezvoltare durabilă, ar trebui să cerceteze, în acord cu organizațiile cooperatiste, căi și mijloace de promovare a cooperativelor.
2. 15. Organizațiile de angajatori ar trebui să ia în considerare, atunci când acest lucru este potrivit, să extindă adeziunea la cooperative celor care doresc să devină membri și să le furnizeze servicii de sprijin adecvate în aceleași condiții ca și cele aplicabile celorlalți membri.
3. 16. Organizațiile de lucrători ar trebui să fie încurajate să:
   * (a) consilieze și să asiste lucrătorii din cooperative în procesul de aderare la organizațiile de lucrători;
   * (b) își ajute membrii să creeze cooperative, inclusiv în scopul de a facilita accesul la bunuri și servicii de primă necesitate;
   * (c) participe la comisii și grupuri de lucru la nivel local, național și internațional care tratează subiecte de ordin economic și social având un impact asupra cooperativelor;
   * (d) ajute și participe la constituirea de noi cooperative în vederea creării sau menținerii de locuri de muncă, inclusiv atunci când sunt avute în vedere închideri de întreprinderi;
   * (e) ajute și participe la programe destinate cooperativelor, care vizează ameliorarea productivității lor;
   * (f) promoveze egalitatea de șanse în cooperative;
   * (g) promoveze exercitarea drepturilor lucrătorilor asociați din cooperative;
   * (h) întreprindă orice altă activitate pentru promovarea cooperativelor, inclusiv activitățile de educație și formare.
4. 17. Cooperativele și organizațiile care le reprezintă ar trebui să fie încurajate să:
   * (a) stabilească o relație activă cu organizațiile de angajatori și lucrători și cu organismele guvernamentale și nonguvernamentale competente în vederea creării unui climat favorabil dezvoltării cooperativelor;
   * (b) gestioneze propriile servicii de sprijin și să contribuie la finanțarea lor;
   * (c) furnizeze servicii comerciale și financiare cooperativelor afiliate;
   * (d) favorizeze și investească în punerea în valoare a resurselor umane ale membrilor lor, lucrătorilor și gestionarilor;
   * (e) favorizeze dezvoltarea de organizații naționale și internaționale și aderarea la acestea;
   * (f) reprezinte mișcarea cooperatistă națională la nivel internațional;
   * (g) întreprindă orice altă activitate pentru promovarea cooperativelor.

**V. COOPERARE INTERNAȚIONALĂ**

1. 18. Cooperarea internațională ar trebui să fie facilitată prin intermediul:
   * (a) schimbului de informații privind politicile și programele care s-au dovedit eficiente pentru a crea locuri de muncă și genera venituri pentru membrii cooperativelor;
   * (b) încurajării și promovării de relații între instituțiile și organismele naționale și internaționale implicate în dezvoltarea de cooperative pentru a permite:
     + (i) schimburi de personal și idei, de material educativ și de formare, de metodologii și de material de referință;
     + (ii) compilarea și utilizarea materialului de cercetare și alte date despre cooperative și dezvoltarea lor;
     + (iii) stabilirea de alianțe și parteneriate internaționale între cooperative;
     + (iv) promovarea și protejarea valorilor și principiilor cooperatiste;
     + (v) stabilirea de relații comerciale între cooperative;
   * (c) accesului cooperativelor la date naționale și internaționale cum ar fi informația privind piețele, legislația, metodele și tehnicile de formare, tehnologia și normele de produse;
   * (d) elaborării, atunci când aceasta este posibil și justificat și în consultare cu cooperativele și organizațiile de angajatori și lucrători interesate, de directive și legislație regională și internațională comună, favorabile cooperativelor.

**VI. DISPOZIȚII FINALE**

1. 19. Prezenta recomandare revizuiește și înlocuiește recomandarea privind cooperativele (țări în curs de dezvoltare), 1966.

**ANEXĂ**

**EXTRAS DIN DECLARAȚIA PRIVIND IDENTITATEA COOPERATISTĂ, ADOPTATĂ DE ADUNAREA GENERALĂ A ALIANȚEI COOPERATISTE INTERNAȚIONALE ÎN 1995**

Principiile cooperatiste constituie liniile directoare care permit cooperativelor să-și pună în practică valorile.

Adeziune voluntară și deschisă tuturor

Cooperativele sunt organizații fondate pe voluntariat și deschise tuturor persoanelor apte să le utilizeze serviciile și determinate să-și preia responsabilitățile ce decurg din calitatea lor de membri și aceasta fără discriminare bazată pe sex, origine socială, rasă, apartenență politică sau religioasă.

Puterea democratică a membrilor

Cooperativele sunt organizații democratice conduse de membrii lor care participă activ la stabilirea de politici și luarea de decizii. Bărbații și femeile aleși ca reprezentanți ai membrilor sunt responsabili în fața acestora. În cooperativele de gradul 1, membrii au drepturi de vot egale (în virtutea regulii - un membru, un vot) și cooperativele de alte nivele sunt, de asemenea, organizate în mod democratic.

**Participare economică a membrilor**

Membrii contribuie în mod echitabil la capitalul cooperativelor lor și au control democratic asupra acestuia. Cel puțin o parte din acest capital este, de obicei, proprietatea comună a cooperativei.

Membrii nu beneficiază, în mod obișnuit, decât de o remunerare limitată a capitalului subscris ca o condiție a adeziunii lor. Membrii afectează excedentele unei părți sau în totalitate, următoarelor obiective: dezvoltarea cooperativei lor, eventual prin dotarea rezervelor din care cel puțin o parte este indivizibilă, risturnelor acordate membrilor în proporție cu tranzacțiile lor cu cooperativa și sprijinirii altor activități aprobate de membri.

Autonomie și independență

Cooperativele sunt organizații autonome de întrajutorare, conduse de membrii lor. Încheierea de accorduri cu alte organizații, inclusiv guverne sau căutarea de fonduri pornind de la surse exterioare, trebuie să se facă în condiții care prezervă puterea democratică a membrilor și menține independența cooperativei lor.

Educarea, formarea și informarea

Cooperativele furnizează membrilor lor, conducătorilor aleși, administratorilor și angajaților lor educația și formarea necesare pentru a putea contribui efectiv la dezvoltarea cooperativei lor. Ele informează marele public, în special tinerii și liderii de opinie, despre natura și avantajele cooperației.

Cooperarea între cooperative

Pentru a-și servi mai bine membrii și consolida mișcarea cooperatistă, cooperativele acționează împreună în cadrul structurilor locale, naționale, regionale și internaționale.

Angajament către comunitate

Cooperativele contribuie la dezvoltarea durabilă a comunității lor în cadrul orientărilor aprobate de membrii lor.

Bottom of Form